Nr. C 303/6 De Europæiske Fællesskabers Tidende 25. 11. 85 
Udtalelse om retningslinjer for politikken på mellemlang sigt vedrørende transportinfrastrukturer 
(Meddelelse fra Kommissionen til Rådet) 
(85/C 303/04) 
Kommissionen besluttede den 20. februar 1985 under henvisning til EØF-traktatens artikel 198, 
stk. 1, at anmode om Det økonomiske og sociale Udvalgs udtalelse om ovennævnte emne. 
Det forberedende arbejde henvistes til Udvalgets afdeling for transport og kommunikation, som 
vedtog sin udtalelse på sit 164. møde den 11. september 1985 på grundlag af ordføreren, Kurt 
Planks mundtlige beretning. 
Det økonomiske og sociale Udvalg vedtog på sin 229. plenarforsamling den 25. september 1985 
enstemmigt følgende udtalelse: 
1. Indledning 
1.1. Som i sin udtalelse af september 1983 (l) understre­
ger Udvalget også her, at iværksættelsen af en fælles politik 
på transportinfrastrukturområdet længe har været påkræ­
vet. Det støtter derfor ethvert initiativ, der bidrager til 
virkeliggørelsen af en sådan politik, og henviser i den 
forbindelse også til kapitlet »Infrastrukturproblemer« i 
udtalelsen af 28. oktober 1982 om »Det europæiske 
Fællesskabs transportpolitik i 1980'erne« (2). 
1.2. Udvalget ser derfor med tilfredshed, at Kommissio­
nen har forelagt sin meddelelse »Retningslinjer for 
politikken på mellemlang sigt vedrørende trans­
portinfrastrukturer«, der går ud på at erstatte årlige 
bevillinger af beskedne finansielle midler med et investe­
rings- og finansieringsprogram, som dækker en længere 
periode. Både i tidligere udtalelser om infrastrukturproble­
mer og for nylig i udtalelsen om den økonomiske situation 
er Udvalget gået ind for en sådan ændring. Det understreger 
dog meget kraftigt, at retningslinjer alene ikke gør det. 
Derudover er der behov for 
— fast politisk vilje til at gennemføre et sådant program, 
og 
— at Rådet og medlemsstaterne er rede til at deltage 
effektivt i programmets gennemførelse. 
1.3. Udvalget tager herunder stilling til målsætningerne, 
konklusionerne, visse detailspørgsmål og de finansielle 
aspekter i Kommissionens meddelelse. Om bilagene ytrer 
det sig kun i generelle vendinger og går ikke ind på 
enkeltheder som f.eks. forslagene til basisnet. 
2. Målsætninger for udbygning (udvidelse og/eller forbed­
ring) af transportinfrastrukturerne i EF 
2.1. Udbygningen af de forskellige transportformers 
infrastrukturnet i EF er styret af følgende overordnede 
målsætninger: 
(!) EFT nr. C 341 af 19. 12. 1983, s. 3. 
(2) EFT nr. C 326 af 13. 12. 1982, s. 13. — reduktion af de økonomiske, samfundsmæssige og 
miljømæssige omkostninger ved transport af personer 
og gods, og dermed også forbedring af trans­
portvirksomhedernes produktivitet; 
— bevarelse og udbygning af EF-virksomhedernes konkur­
renceevne på det internationale marked, navnlig under 
hensyntagen til, at fremstillingen af et voksende antal 
forsknings- og udviklingsintensive produkter i meget 
høj grad er betinget af tilknytningen til et internationalt 
net for hurtig transport og kommunikation; 
— tilpasning af leveforholdene i EF's mindre udviklede 
regioner til forholdene i de centrale regioner, navnlig 
hvad angår adgangen til centrale faciliteter, som 
betjener et større område. 
2.2. De mål for den fælles politik på trans­
portinfrastrukturområdet, som Kommissionen omtaler, 
skal betragtes som delmålsætninger i forhold til (instru­
menter til realisering af) de i foregående punkt nævnte 
målsætninger. Det økonomiske og sociale Udvalg støtter 
derfor Kommissionens krav om en klar definition af disse 
mål. 
2.3. Heraf giver sig nogle konklusioner, som Kommis­
sionen har draget, og som Det økonomiske og sociale 
Udvalg udtrykkeligt gør opmærksom på. 
3. Positive konklusioner 
3.1. Kommissionen fastslår, at »Målene for infrastruk­
turaktionen bør indgå blandt målene for den fælles 
transportpolitik og være sammenhængende med de 
generelle mål, der ligger til grund for Fællesskabets politik 
som helhed«. Dette betyder imidlertid, at de aktioner, 
Kommissionen foreslår, må vurderes i lyset af disse 
generelle mål. 
3.2. Kommissionen fastslår endvidere, at der findes dele 
af EF's transportnet, hvor »det globale niveau er klart 
utilstrækkeligt«. Der peges her på: 
25. 11. 85 De Europæiske Fællesskabers Tidende Nr. C 303/7 
— stærkt belastede samfærdselsårer gennem et transitland 
i Fællesskabet, 
— landjord-/søforbindelserne, 
— effektive hurtigtogsforbindelser mellem større byområ­
der, 
— bedre integration af de ex-centriske forbindelser. 
3.3. Endelig er det Kommissionens opfattelse, at man 
som følge af de nødvendigvis begrænsede muligheder for 
medfinansiering af transportinfrastrukturarbejder 
— må undgå spredning af midlerne på et større antal små, 
hurtigt gennemførlige projekter; indsatsen bør i stedet 
koncentreres om et begrænset antal foranstaltninger på 
det overordnede Fællesskabsnet, 
— må sikre, at der kontinuerligt stilles finansielle midler til 
rådighed, og 
— at der derfor må tilvejebringes yderligere finansierings­
kilder. 
3.4. Disse erklæringer ligger på linje med, hvad Det 
økonomiske og sociale Udvalg har fremført i tidligere 
udtalelser (J), og Udvalget støtter dem derfor fuldt og helt. 
Det understreger navnlig, at det er nødvendigt at finde 
yderligere finansieringskilder, så der kan ydes et vigtigt 
bidrag til virkeliggørelsen af Fællesskabets målsætninger 
for infrastrukturpolitikken hurtigst muligt. 
4. Oversete eller utilstrækkeligt overvejede aspekter 
4.1. Udvalget beklager derfor, at nogle af disse målsæt­
ninger i Kommissionens redegørelse for infrastrukturpoli­
tikkens konkrete udformning på grund af de begrænsede 
midler kun får tillagt underordnet prioritet. Det gælder 
særlig følgende områder: 
4.2. Kommissionen foreslår tre trafiknet af betydning 
for Fællesskabet (bilag 1 til 4), nemlig for jernbaner, veje og 
sejlbare vandveje. Da parallelt forløbende strækninger 
inden for et sådant/sådanne net påvirker hinanden, bør de 
markerede forbindelser opfattes som brede korridorer, 
ikke som konkrete linjeføringer. 
(*) EFT nr. C 138 af 9. 6. 1981, s. 61 (Kommissionens memoran­
dum om Fællesskabets rolle i udviklingen af trans­
portinfrastrukturerne ; Rapport om flaskehalse); 
EFT nr. C 341 af 19. 12. 1983, s. 3 (Meddelelse fra Kommissio­
nen til Rådet om et forsøgsprogram vedrørende trans­
portinfrastruktur) ; 
EFT nr. C 358 af 31.12.1983, s. 7 (Forslag til Rådets 
forordning (EØF) om ydelse af finansiel støtte inden for 
rammerne af et flerårigt program for transportinfrastruktur). 4.3. For så vidt angår vejnettet er »i princippet kun 
direkte forbindelser mellem hovedstæder og byer med over 
500 000 indbyggere medtaget« (bilag 1). Det betyder, at 
målsætningen om en bedre integration af de ex-centriske 
forbindelser ikke opfyldes. Udvalget understregede i sin 
udtalelse om »Meddelelse fra Kommissionen til Rådet om 
forsøgsprogram vedrørende transportinfrastruktur« af 
28. september 1983 (2) nødvendigheden af, at programmet 
også kom til at indeholde foranstaltninger til forbedring af 
regionaludviklingen i struktur- og niveaumæssigt tilba­
gestående regioner, da sådanne transportinfrastruk­
turprojekter »kan fremme den strukturelle udvikling i disse 
områder betydeligt og dermed også medvirke til en 
aflastning i bykoncentrationerne«. Det økonomiske og 
sociale Udvalg opfordrer derfor kraftigt Kommissionen til 
at tage hensyn til sådanne forbindelser ved en revision af 
forslaget til trafiknet af betydning for Fællesskabet, med 
andre ord til i disse tilfælde at undlade at begrænse sig til 
forbindelser mellem byer med over 500 000 indbyggere. 
4.4. Det økonomiske og sociale Udvalg gør i den 
forbindelse opmærksom på, at medtagelsen af en forbindel­
se i basisnettet ikke er ensbetydende med, at EF-
investeringer er nødvendige til alle disse forbindelser. En 
udbygning af basisnettet betyder således ikke nødvendigvis 
en spredning af midlerne. Det økonomiske og sociale 
Udvalg mener i øvrigt, at det, hvis Regionalfondens og Det 
integrerede Middelhavsprograms midler skal benyttes til 
medfinansiering af forbindelser, der letter adgangen til 
mindre udviklede regioner, vil være nødvendigt også her at 
benytte de kriterier og vurderingsmetoder, som anvendes 
ved medfinansiering i henhold til retningslinjerne. 
4.5. Efter Udvalgets opfattelse vil den faktiske virkning 
af Kommissionens forslag i hovedsagen komme til at 
afhænge af, hvilken koordinering og harmonisering mellem 
de tre landtransportformer der foretages i gennemførelses-
programmet. Koordinering og harmonisering kan ikke 
undværes, hvis den europæiske økonomis udvikling skal 
fremmes og hele Fællesskabets behov tilgodeses. Det er 
endvidere Udvalgets opfattelse, at programmet ikke må øge 
den trafikmæssige overkapacitet ved at skabe nye infra­
strukturer parallelt med allerede eksisterende net. 
4.6. Med hensyn til inddragelse af »havne og lufthavne, 
hvis utilstrækkelige kapacitet kan virke hæmmende på en 
udvikling af trafikken i Fællesskabet« bebuder Kommissio­
nen blot, at den sammen med medlemsstaterne vil 
undersøge udvælgelsesprincipperne herfor. Det økonomi­
ske og sociale Udvalg understregede i ovennævnte 
udtalelse, hvor vigtigt det var også at inddrage projekter, 
som vedrører søtransport, havne, luftfart, lufthavne og 
forbindelsesveje til havne og lufthavne. Det opfordrer 
(2) EFT nr. C 341 af 19. 12. 1983, s. 3. 
Nr. C 303/8 De Europæiske Fællesskabers Tidende 25. 11. 85 
indtrængende Kommissionen til at færdiggøre sit forbere­
dende arbejde på dette område og til at fremkomme med 
forslag til foranstaltninger af betydning for Fællesskabet. 
Udvalget mener i den forbindelse, at der navnlig bør tages 
hensyn til trafikforbindelserne mellem Italien (Triest, Bari) 
og Grækenland. 
4.7. Det økonomiske og sociale Udvalg lægger vægt på, 
at der ved udbygningen af Fællesskabets transportin­
frastruktur tilstræbes et afbalanceret forhold mellem de 
forskellige transportformer, så der hverken som følge af 
flaskehalse inden for et infrastrukturnet eller overkapacitet 
inden for et andet sker en uønsket, »kunstig« omlægning af 
trafikken fra en transportform til en anden. 
4.8. Med hensyn til udvælgelsen af projekter, der kan 
tildeles EF-støtte, foreslår Kommissionen foreløbig kun tre 
hovedkriterier, nemlig følgende: 
— direkte økonomisk rentabilitet, 
— projektets betydning for Fællesskabet, 
— projektets indbyrdes sammenhæng med foranstalt­
ninger, der er truffet eller skal træffes på EF-plan. 
4.9. Selv om disse kriterier afgjort er af betydning for 
udvælgelsen af en foranstaltning, så udgør de dog lige så 
afgjort et for snævert grundlag, navnlig når man betænker, 
hvilke vurderingselementer Kommissionen angiver. Kom­
missionen er tilsyneladende af samme opfattelse, idet den 
fastslår, at projekterne endvidere skal behandles »i lyset af 
målene for den fælles transportpolitik«. Hvordan dette skal 
ske forbliver dog et åbent spørgsmål. 
4.10. Under alle omstændigheder bør der tilføjes et 
kriterium, som tager hensyn til et projekts betydning for 
trafikalt afsondrede områders udvikling. Det økonomiske 
og sociale Udvalg henviser desuden til de spørgsmål til 
beskrivelse af udvalgte transportinfrastrukturprojekters 
betydning for Fællesskabet, der findes i bilaget til 
ovennævnte udtalelse om forsøgsprogrammet. Det under­
streger navnlig, at der bør tages passende hensyn til 
følgende: 
— virkningerne for trafiksikkerheden, 
— virkningerne for økonomien som helhed, såvel som for 
den pågældende sektor og region, 
— miljømæssige virkninger, 
— virkninger på energiforbruget, 
— sociale følgevirkninger i form af forbedrede leve- og 
arbejdsvilkår samt øget beskæftigelse. 
Der kan ifølge Det økonomiske og sociale Udvalgs 
opfattelse ikke herske tvivl om, at befolkningerne i EF ikke 
ville kunne forstå, hvis man ved udvælgelsen af støtteberet­
tigede infrastrukturprojekter kun baserede sig på de tre 
nævnte hovedkriterier og undlod at tage de netop omtalte 
virkninger i betragtning. 4.11. Det er vigtigt, at fremskridt med hensyn til 
infrastrukturinvesteringer går hånd i hånd med fremskridt 
angående proceduren i forbindelse med betaling for 
infrastrukturbenyttelse. For en uegnet procedure til 
fastlæggelse af betalingen for brug af infrastrukturerne kan 
medføre et samfundsøkonomisk set uhensigtsmæssigt valg 
af transportmiddel og transportform, særlig inden for 
international transport. Før der træffes afgørelse om større 
infrastrukturprojekter, bør det derfor undersøges, om 
betalingsproceduren skaber rimelige betingelser for trans­
portmæssige valg, eller den eventuelt bør ændres. 
4.12. For så vidt angår vurderingsproceduren (dok. 
KOM(84) 709 endel., bilag 7), har Det økonomiske og 
sociale Udvalg følgende bemærkninger: 
— Det er vanskeligt ud fra bilag 7, i fuldt omfang at 
vurdere nytten af TASC med henblik på vurdering af 
projekter. Det ser imidlertid ud, som om dette system på 
nuværende tidspunkt er et instrument til sammenfat­
ning af data om transportinfrastrukturer, altså til 
tilvejebringelse af det kvantitative grundlag for vurde­
ringsprocessen. 
— En sammenlignende vurdering af projekter kræver 
imidlertid, at der også foreligger et kvalitativt grundlag 
og regler for sammenstilling af kvantitative og kvalitati­
ve elementer. Disse størrelser kan dog kun fastsættes på 
basis af EF-politiske kriterier, således som Afdelingen 
for transport og kommunikation fastslog i sin beretning 
om »Meddelelse fra Kommissionen til Rådet om 
forsøgsprogram vedrørende transportinfrastruktur«. 
Det fremgår ikke klart af bilag 7, hvorvidt der i TASC 
tages hensyn til disse synspunkter. 
— Det økonomiske og sociale Udvalg ser med tilfredshed, 
at det er Kommissionens hensigt at udbygge TASC og i 
den forbindelse at videreudvikle multikriterieanalysen. 
Dermed opfyldes et krav, som Udvalget fremsatte i 
ovennævnte udtalelse. 
5. Oversete elle utilstrækkeligt overvejede spørgsmål af 
specifik karakter 
5.1. Det økonomiske og sociale Udvalg er ligesom 
Kommissionen af den opfattelse, at der bør etableres 
jernbaneforbindelser beregnet på store hastigheder mellem 
større bykoncentrationer i EF. Den undersøgelse, der 
foreslås af Kommissionen, bør ligeledes omfatte de 
hindringer,som stiller sig i vejen for gennemførelsen af disse 
projekter, navnlig med hensyn til de grænseoverskridende 
forbindelser og de tæt befolkede områder, samt mulighe­
derne for at overvinde disse. 
5.2. Udvalget gjorde i den ovennævnte udtalelse 
opmærksom på den særlige betydning, som måtte tillægges 
nettenes sammenknytning og den hertil knyttede omlad-
ningskapacitets dimensionering. Dette synspunkt bør der 
tages hensyn til i retningslinjerne. 
25. 11. 85 De Europæiske Fællesskabers Tidende Nr. C 303/9 
5.3. Desuden mener Udvalget, at der bør tages hensyn 
til, om infrastrukturforanstaltningerne er egnede til at 
forbedre betingelserne for kombineret transport. Hermed 
tænkes særlig på bygning af terminaler og tilpasning af 
tunnellers og broers frihøjde. 
5.4. Det økonomiske og sociale Udvalg stiller endvidere 
det spørgsmål, om man fortsat kan holde de kommunika­
tionsnet uden for infrastrukturinvesteringsprogrammet, 
som er baseret på nye kommunikationsteknologier, da 
disse i stigende grad har betydning for transporten og de 
forsknings- og udviklingsintensive erhvervssektorer, som 
er en voksende drivkraft i den økonomiske udvikling. Det 
økonomiske og sociale Udvalg opfordrer indtrængende 
Kommissionen til at iværksætte undersøgelser — der i det 
mindste beskæftiger sig med eventuelle effektivitetsstig­
ninger inden for transporten — af dette på mellemlang sigt 
livsvigtige spørgsmål for EF's internationale konkurren­
ceevne (se også punkt 1 ovenfor). 
5.5. Beslutningen om EF's udvidelse mod sydvest gør det 
i øvrigt påkrævet at inddrage Spanien og Portugal i 
basisnettene og anstille undersøgelser vedrørende foran­
staltninger af betydning for Fællesskabet. 
6. Finansielle aspekter. 
6.1. Det økonomiske og sociale Udvalg kan fuldt og helt 
godkende Kommissionens erklæringer vedrørende de 
finansielle aspekter. Det hilses navnlig velkommen, at 
Kommissionen ønsker en støttesats på 25 %, og altså ikke 
opretholder den maksimumssats på 20 %, der var tale om i 
forsøgsprogrammet. 
6.2. Udvalget henviser dog på ny til sine tanker om »en 
medfinansieringssats, som afstemmes efter det pågældende 
projekts betydning for Fællesskabet«. Loftet (nu 25 %) bør 
altså principielt tages op til vurdering. 
6.3. For så vidt angår spørgsmålet om tilvejebringelse af 
tilstrækkelige finansielle midler er Udvalget enigt med 
Kommissionen i, at »det mest nærliggende finansierings­
middel helt naturligt (forekommer) at være lån«. I den 
forbindelse bør man også overveje lån optaget i ECU. 
Bruxelles, den 25. september 1985. Desuden opfordrer Udvalget på ny Kommissionen til at 
undersøge »om der kan oprettes en fond, finansieret via 
provenuet af nationale afgifter for infrastrukturbenyttelse« 
for derigennem at få et effektivt supplement til de andre 
finansieringskilder, som anføres af Kommissionen. 
6.4. De kriterier, som benyttes ved fastlæggelsen af et 
finansielt program (bilag 10), er utilfredsstillende: 
— Der bør ud over EF-nettets længde i det pågældende 
land også tages hensyn til, i hvilket omfang nettet og 
dets forskellige dele benyttes. 
— Kvaliteten af det eksisterende net bør vurderes på 
grundlag af kvaliteten af dets forskellige dele. 
— For så vidt angår det pågældende lands muligheder for 
at finansiere arbejdet, mangler der i bilag 10 oplysninger 
herom. 
6.5. I øvrigt resulterer en trepunktsskala (A til C) i en alt 
for grov vurdering. Men det må vel betvivles, at bilag 10 
faktisk får betydning for fastlæggelsen af et finansierings­
program. 
7. Konklusioner 
7.1. Afdelingen beklager, at den nuværende infrastruk­
turpolitik er begrænset og ikke inddrager andre af den 
samlede transportpolitiks væsentlige mål, men støtter 
alligevel prioriteringen for at opnå mærkbare fremskridt på 
Fællesskabets basisnet. 
7.2. Udvalget har ganske vist foreslået andre faktorer 
inddraget under vurderingen af projekterne, men anvendel­
sen af TASC bør dog ikke gøres for detaljeret, særlig hvor 
der er tale om vanskeligt kvantificerbare faktorer, så 
analyseperioden trækker i langdrag, med den konsekvens 
at fremskridt forhales alvorligt. 
7.3. Det økonomiske og sociale Udvalg går i øvrigt ud 
fra, at det — således som det også har udtrykt ønske om i 
tidligere udtalelser (CES 844/83, punkt 2.2.4; CES 973/83, 
punkt 3.4.3) — på passende måde vil kunne medvirke ved 
fastlæggelsen af EF-projekter på transportinfrastruktur­
området, som skal fremmes. 
Gerd MUHR 
Formand for 
Det økonomiske og sociale Udvalg